open-index/open-wikipedia-markdown huggingface dataset:
P.S. I Love You

«**P.S. I Love You**» er ein song av The Beatles som hovudsakleg er skrive av Paul McCartney, men kreditert McCartney-Lennon. Songen vart gjeve ut som B-side til «Love Me Do» den 5. oktober 1962, den første singelen deira nokon gong. Han vart òg gjeve ut på albumet *[[Please Please Me]]* i 1963.

## Innspeling
Utgåva på singelen og albumet vart spelt inn på ti forsøk den 11. september 1962 ved Abbey Road Studios i London. Andy White spelte trommer på songen og gav songen ein cha-cha-cha-stil og han har derfor ikkje det kraftige trommeslaget som kjenneteikna det meste av den tidlege musikken deira. Ringo Starr speler maracas.

George Martin var ikkje til stades på denne innspelinga som vart styrt av Ron Richards.

The Beatles (med Ringo Starr på trommer) og spelte denne songen på BBC den 25. oktober 1962 (*Here We Go*), 27. november 1962 (*Talent Spot*) og 17. juni 1963 (*Pop Go the Beatles*).

## Inspirasjon
Songen vart skrive i 1961 då Paul McCartney var i Hamburg og ein meiner at songen vart skrive til hans dåverande kjæraste, Dot Rhone. McCartney har derimot avkrefta dette.

Med ein behageleg melodi kan versa og refrenget reknast som typisk McCartney og teksten vart populær hos kvinnelege tilhengjarar. Den unge Lennon og McCartney nytta ofte det som kan høyrast ut som jazzakkordar i dei tidlege songane sine, som ein finn her med ein C#7 mellom akkordane G og D i opningsrefrenget.

## Medverkande
* Paul McCartney — bass, solovokal
* John Lennon — akustisk gitar (elektrisk Gibson J-160E), solovokal
* George Harrison — sologitar (elektrisk Gibson J-160E)
* Andy White — trommer
* Ringo Starr — maracas

## Salslister

## Kjelder

* *Denne artikkelen bygger på «[[:en:P.S. I Love You (Beatles song)|P.S. I Love You (Beatles song)]]» frå ,  den 2. oktober 2008.* 
*** oppgav desse kjeldene:*

## Bakgrunnsstoff
* Alan W. Pollack om «P.S. I Love You»
*
Tomteråsen

**Tomteråsen** er ein tettstad i Nes kommune i Akershus. Staden har  og ligg på vestsida av Glomma, åtte kilometers køyring frå kommunesenteret Årnes.

Her ligg Hvam videregående skole (tidlegare Akershus jordbruksskole).

## Sjå òg
* Tettstader i Akershus

## Kjelder

* SSB: «Tettsteder og sentrumssoner. 1. januar 2005. Oslo og Akershus»
Twist and Shout

«**Twist and Shout**» er ein song skrive av Phil Medley og Bert Russell. Han vart opphavleg spelt inn av the Topnotes og så igjen av The Isley Brothers. Han vart seinare spelt av The Beatles med John Lennon på vokal og gjeve ut på albumet deira *[[Please Please Me]]* og av Brian Poole and the Tremeloes. Songen vart òg spelt av The Mamas & the Papas som ein ballade i 1967.

Phil Spector produserte originalversjonen i 1961 for Top Notes, men dette var før han hadde utvikla «Wall of Sound»-teknikken han seinare vart kjend for og innspelinga mangla energien som gruppa viste på konsertar og vart heller ikkje særleg populær.

Isley Brothers spelte inn ei utgåve av songen i 1962 og songen vart deira første som nådde Topp 20 på den amerikanske *[[magasinet Billboard|Billboard]]* Hot 100-lista.

## The Beatles-utgåva
The Beatles si utgåve av songen vart gjeven ut på det første albumet deira, *[[Please Please Me]]*, i 1963. Songen vart spelt inn i lag med elleve andre songar for albumet på berre 10 timar. *Twist and Shout* var den siste songen som vart spelt inn fordi produsent George Martin visste at stemma til John Lennon kom til å slite etter framføringa. Lennon var forkjølt og drakk mjølk og åt halspastillar for å roe ned halsen. Likevel gjorde han ei bra framføring med ei hes og dynamisk stemme. Han sa seinare at stemma hans ikkje var den same i lang tid etterpå, og kvar gong han svelgde kjentest det som sandpapir. Det vart gjort eit andre forsøk på songen, men stemma til Lennon hadde då forsvunne så det første forsøket vart nytta på albumet. Dette er ein av dei første Beatles-songane der gruppa syng «wooo» i harmoni, som skulle verte eit kjenneteikn på tidleg Beatles og «Beatlemania».

2. mars 1964 vart songen gjeven ut på singel i USA med «There's a Place» som Bside. I april 1964 nådde songen andre plass på den amerikanske singelliste, ei veke då Beatles hadde dei fem øvste plasseringane på lista. Songen vart den einaste coverversjonen som Beatles hadde inne på ei hitliste. I januar 1964 gjekk songen òg inn på Topp 10-lista i Noreg på ein 7. plass. Han låg tre veker på lista.

Beatles spelte songen som avslutningsnummer på *Sunday Night at the London Palladium* i oktober 1963, ei hending som markerte starten på «Beatlemania». Dei spelte òg songen på *[[Ed Sullivan Show]]* i februar 1964.

### Medverkande
* John Lennon &ndash; rytmegitar, solovokal
* Paul McCartney &ndash; bassgitar, korvokal
* George Harrison &ndash; sologitar, korvokal
* Ringo Starr &ndash; trommer

### Salstrofé og singlar
#### Salslister

#### Salstrofé

## Kjelder

* *Denne artikkelen bygger på «[[:en:Twist and Shout|Twist and Shout]]» frå , den 2. oktober 2008.* 
*** oppgav desse kjeldene:*

## Bakgrunnsstoff
*
A- og B-side

**A-side** og **B-side** er det opphavlege namnet nytta på dei to sidene på ei 7-tommar vinylplate, som singlar vart gjevne ut på i starten av 1950-åra og fram til byrjinga av 1990-åra. Uttrykket kom til ved at songen som vart plassert på A-sida var den som plateprodusenten håpte ville få speletid på radio og verte ein hit, medan B-sida, den andre sida av plata, var ein song som ofte vart sett på som mindre god. Ofte var B-sida ein song som ikkje kom med på albumet som A-sida ofte kom frå, anten fordi det ikkje var plass eller han ikkje var god nok. 

Etter at singlane byrja å kome ut på CD, har dei ofte inneheldt meir enn to songar, der song nr. 1 fungerer som A-side. Dei andre songane på ein slik singel vert likevel ofte kalla «b-sider». Stundom gjev grupper ut eigne plater med samlingar av slike b-sider som ikkje har vorte gjevne ut på andre album tidlegare. 
## Dobbel A-side
Ei «dobbel A-side» er ein singel som har to songar som kjem inn på listene. Dette vart innført av The Beatles i 1965 med singelen deira «Day Tripper» som kom ut på singel i lag med «We Can Work It Out» då bandet fann ut at begge songane var like gode og at dei ikkje ville gje den eine status som B-side. 

Sidan enkelte singellister, som den amerikanske Billboard-lista, baserer seg både på platesal og radiospeling, kan begge sidene på same singel kome inn på lista samstundes.
Ingeborgrud

**Ingeborgrud** er ein tettstad i Nes kommune i Akershus. Andre namn på tettstaden er *Skogrand* og *Skogbygda*.
Staden har  og ligg tolv km frå Vormsund og omtrent like langt frå Skarnes i Sør-Odal i Hedmark fylke.

Her ligg Ingeborgrud kyrkje og barneskulen Skogbygda skule.

## Sjå òg
* Tettstader i Akershus

## Kjelder

* Om Skogbygda skole på nettstaden til Nes kommune
* Kart over reguleringsplan for Skogbygda på nettstaden til Nes kommune
* SSB: «Tettsteder og sentrumssoner. 1. januar 2005. Oslo og Akershus»
From Me to You

«**From Me to You**» er ein song skrive av John Lennon og Paul McCartney og gjeve ut av The Beatles som singel i 1963. Singelen var den første singelen til Beatles som gjekk til topps i Storbritannia.

Lennon og McCartney starta på skrive «From Me to You» på ein buss til Shrewsbury under ein turne med Helen Shapiro. Dei hadde lese magasinet *[[New Musical Express]]* og merka seg innsendardelen i magasinet der det stod: *From You to Us*.

Songen består av fire vers og to mellomspel. Den siste halvdelen av kvart vers er eit slags mini-refreng. Lennon speler munnspelsoloar i byrjinga, midten og slutten av songen. Det same gjorde han på «Love Me Do». Det var produsent George Martin sin idé å opne songen med «da da da da da dum dum da». Gruppa meinte det var uvanleg, men valde å stole på Martin. 

Songen vart spelt inn 5. mars 1963 i Abbey Road Studios og 11. april vart han gjeve ut som singel i Storbritannia med «Thank You Girl» som B-side. Ni dag seinare gjekk han inn på den britiske singellista, der han skulle ligge i 21 veker, sju av dei på førsteplass. Sjølv om songen offisielt er den første Beatles-songen som gjekk til topps i heimlandet, hadde «Please Please Me» nådde førsteplassen på mange av dei andre listene i Storbritannia, men berre andreplass på Record Retailer si liste, som er den offsielle i Storbritannia på denne tida. I USA nådde songen berre 116. plass då han først vart gjeve ut i mai 1963. Singelen vart derimot gjeve ut på ny i januar 1964 og denne gongen klatra han til 41. plass. Sommaren 1963 låg songen ei veke på Topp 10 på VG-lista i Noreg med 9. plass som høgaste plassering. 

Seinare i 1963 gav Del Shannon ut ei utgåve av songen som nådde 77. plass på singellista i USA. 

## Medverkande
*John Lennon – vokal, rytmegitar, munnspel
*Paul McCartney – vokal, bass
*George Harrison – sologitar
*Ringo Starr – trommer
:Personell per Ian MacDonald

## Salslister

## Kjelder

* *Denne artikkelen bygger på «[[:en:From Me to You|From Me to You]]» frå ,  den 2. oktober 2008.* 
** * oppgav desse kjeldene:*

* 

## Bakgrunnsstoff
* Alan W. Pollack sin analyse av 'From Me to You'
Skogbygda

**Skogbygda** kan vere ulike stader:

* Skogbygda i Akershus - i Nes kommune på Romerike
* Skogbygda i Hedmark - I Løten kommune
* Skogbygda i Oppland - i Sel kommune i Gudbrandsdalen
Fjellfoten

**Fjellfoten** er ein tettstad i Nes kommune i Akershus. Staden er eit bustadfelt med , og ligg fire km sørom Årnes.

Her ligg barneskulen Fjellfoten skole frå 1975.

## Sjå òg
* Tettstader i Akershus

## Kjelder

* Om Fjellfoten skole på nettstaden til Nes kommune
* Reguleingsplan for Fjellfoten på nettstaden til Nes kommune
* SSB: «Tettsteder og sentrumssoner. 1. januar 2005. Oslo og Akershus»
Haga

**Haga** kan tyde ymse:

## Stader
### I Noreg
* Haga i Nes &ndash; tettstad i Akershus
* Haga i Samnanger &ndash; tettstad i Hordaland

### I Sverige
* Haga i Uppland &ndash; tettstad i Enköping i Sverige
* Haga i Göteborg &ndash; bydel i Göteborg i Sverige
* Haga i Jönköping &ndash; bydel i Jönköping i Sverige

### I Finland
* Haga i Helsingfors &ndash; bydel i Helsingfors i Finland

## Personar
* Eirik Haga &ndash; ordførar i Vaksdal kommune
* Hans Haga &ndash; tidlegare leiar i Noregs Bondelag
* Noriyuki Haga &ndash; japansk roadracingførar
* Åslaug Haga &ndash; tidlegare leiar i Senterpartiet og statsråd
Jan Hanvold

**Jan Hanvold** () er ein norsk evangelist og mediemisjonær. Mellom anna er han grunnleggjar av den kristne TV-kanalen Visjon Norge, samstundes som han eigarskap i dei andre kristne medieverksemdene Vision Bibel Center, Euro Vision Network AS og Radio Visjon.

Hanvold har ein bakgrunn i forretningsdrift  som mellom anna har ført til konkursar, konkurskarantene og fengselstraff . Han har blitt kritisert for fleire kontroversielle utsegner , dårleg økonomistyring , og for å samle inn svært mykje pengar gjennom prosjekta sine. Rekneskapstala frå Visjon Norge og Visjon Bibel Center viser at dei har tatt inn om lag 175 millionar kroner gjennom innsamlingar i perioden 1999 - 2007, av dette over 48.000.000 i rekneskapsåret 2007. Han har òg fått omtale i media for å nytte aggressive metodar i pengeinnsamlingane . Det er kjent at midlar som er samla inn gjennom Hanvold sine ulike prosjekt i liten grad har blitt brukt til dei formåla dei er innsamla for . I 2010 skulda Hanvold norske kristne for underslag mot Gud, og hevda at dei ved å gi mindre enn ein tiandedel av inntekta sin i tiend til kristne organisasjonar underslår åtte millardar kroner årleg.  Hanvold hadde i 2010 høgast inntekt av alle tilsette i norske kristne organisasjonar .

## Referansar
Årnes på Romerike

**Årnes** er kommunesenteret i Nes kommune i Akershus. Tettstaden har  og ligg på austsida av Glomma, like sørom staden der Vorma og Glomma renn ihop.

Her ligg Runni ungdomsskole, barneskulen Årnes skole og Årnes kyrkje.

## Sjå òg
* Tettstader i Akershus

## Kjelder
* Reguleringsplan for Årnes på nettstaden til Nes kommune
* SSB: «Tettsteder og sentrumssoner. 1. januar 2005. Oslo og Akershus»

## Bakgrunnsstoff
* Eldre fotografi frå Årnes på nettstaden til Nasjonalbiblioteket
Oppåkermoen

**Oppåkermoen** er ein tettstad i Nes kommune i Akershus fylke. Staden har  og ligg nordom Glomma, ni km frå Årnes og sju km frå Vormsund.

Her ligg Opaker barneskole.

## Sjå òg
* Tettstader i Akershus

## Kjelder
* Reguleringsplan for Opakermoen
* SSB: «Tettsteder og sentrumssoner. 1. januar 2005. Oslo og Akershus»
Årnes

**Årnes** kan vere ulike stader:

* Årnes i Bodø, strøk i Bodø.
* Årnes i Åfjord, også kalla Å &ndash; kommunesenter i Åfjord
* Årnes på Romerike &ndash; kommunesenter i Nes i Akershus
* Årnes i Harstad &ndash; grend utanfor Harstad by
* Årnes på Senja &ndash; i Troms
Ask i Gjerdrum

**Ask** er kommunesenteret i Gjerdrum kommune i Akershus. Staden ligg sju km vestom Kløfta i Ullensaker. Riksveg 120 går gjennom staden.

Ask har fram til 2012 oppfylt SSB sin tettstaddefinisjon.

## Kjelder

* SSB: «Tettsteder og sentrumssoner. 1. januar 2005. Oslo og Akershus»
Løvstad

**Løvstad** er ein tettstad i Nittedal kommune i Akershus. Staden har  og ligg på vestsida av Riksveg 4 ved Varingkollen.

Namnet har òg vore skrive *Løstad*, men den skriveforma vart avslegen av Statens kartverk i 2005.
## Sjå òg
* Tettstader i Akershus

## Kjelder

* SSB: «Tettsteder og sentrumssoner. 1. januar 2005. Oslo og Akershus»
Grønvoll

**Grønvoll** er ein tettbygd stad i Nittedal kommune i Akershus. Staden ligg på austsida av Riksveg 4, fire km nordom Åneby og ti kilometers køyring nordom kommunesenteret Rotnes.

Grønvoll var tidlegare definert som tettstad, men frå 1. januar 2013 slo Statistisk sentralbyrå det saman med tettstaden Løvstad.

## Kjelder

* SSB: «Tettsteder og sentrumssoner. 1. januar 2005. Oslo og Akershus»
Hubble Heritage Project

**Hubble Heritage Project** er eit prosjekt og eit lag samansett av astronomar og biletbehandlingsspesialistar frå Space Telescope Science Institute (STcSI) som månedleg legg ut bilete teke av romteleskopet Hubble på nettet. Prosjektet blei starta i 1998 og har som mål å skapa interessa rundt astronomi og astrofysikk ved hjelp visuelt interessante bilete frå teleskopet.

Prosjektet vel ut bileta frå Hubble-teleskopet sitt offentlege dataarkiv som har i seg hundretusenar av bilete. Heritage-prosjektet finn so bilete som er upubliserte for ålmenheita. Prosjektet har fått litt observasjonstid med Hubble-teleskopet som det kan bruka til å forbetra desse dersom det skulle mangla fargar eller at dei opphavlege bileta berre skulle dekkja ein liten bit av himmellekamen slik at han er vanskeleg å kjenna att.

I år 2000 kunne ålmenheita gjennom ei avrøysting på heimesida til prosjektet velja eit objekt som Hubble-teleskopet skulle fotografera. Hestehovudtåka i stjernebiletet Orion vann då med stor margin.

## Bakgrunnsstoff

* Heimesida til Hubble Heritage

## Sjå òg

* Romteleskopet Hubble
* Space Telescope Science Institute

## Kjelder
Leirsund

**Leirsund** er ein tettstad i Lillestrøm kommune i Akershus fylke. 
Staden har  og ligg ved elva Leira, fem km austom Skedsmokorset og sju km frå Lillestrøm.
Her ligg barne- og ungdomsskulen Asak skole og Leirsund stasjon.

## Sjå òg
* Tettstader i Akershus

## Kjelder

* SSB: «Tettsteder og sentrumssoner. 1. januar 2005. Oslo og Akershus»
Kirkebygda

**Kirkebygda** er kommunesenteret i Enebakk kommune i Akershus. Tettstaden har  og er den minste av tettstadene i kommunen. 
Kirkebygda ligg ved Børterelva, ti kilometers køyring austom Ytre Enebakk og omtrent like langt sørom Flateby.

Her ligg barneskulen Kirkebygden skole, Enebakk ungdomsskole, Enebakk rådhus og Enebakk kyrkje frå 1100-1200-talet.

## Sjå òg
* Tettstader i Akershus

## Kjelder
* SSB: «Tettsteder og sentrumssoner. 1. januar 2005. Oslo og Akershus»
Ytre Enebakk

**Ytre Enebakk** er ein tettstad i Enebakk kommune i Akershus. Staden har  og ligg ved Vågvatnet. 

Mari kyrkje, barneskulen Ytre Enebakk skole og Mjær ungdomsskole ligg her. Golfbanen til Østmarka golfklubb ligg like ved tettstaden.

## Sjå òg
* Tettstader i Akershus

## Kjelder
* SSB: «Tettsteder og sentrumssoner. 1. januar 2005. Oslo og Akershus»
Flateby

**Flateby** er ein tettstad i Enebakk kommune i Akershus. Staden har  og ligg på vestsida av Øyeren.

Her ligg småskulen Hauglia skole og Stranden skole som har elevar på femte til sjuande trinn.

## Sjå òg
* Tettstader i Akershus

## Kjelder
* SSB: «Tettsteder og sentrumssoner. 1. januar 2005. Oslo og Akershus»
Fetsund

**Fetsund** er ein tettstad i Fet i Lillestrøm kommune i Akershus. Fet var fram til 1. januar 2020 kommunesenter i tidligare Fet kommune. Tettstaden har  og ligg ved Glomma, like nordom staden der ho renn ut i Øyeren. 
Fetsund ligg kring ti kilometers køyring frå Lillestrøm og omtrent like langt frå Sørumsand.

## Sjå òg
* Fetsund lenser
* Tettstader i Akershus

## Kjelder
* SSB: «Tettsteder og sentrumssoner. 1. januar 2005. Oslo og Akershus»

## Bakgrunnsstoff
* Eldre fotografi frå Fetsund på nettstaden til Nasjonalbiblioteket
Åkrane

**Åkrane** er ein tettstad i Fet i Lillestrøm kommune i Akershus. Staden har  og ligg fire km frå Fetsund og fem km frå Lillestrøm sentrum.

## Historie
Staden låg i Fet kommune i Akershus fylke fram til 2020.

## Sjå òg
* Tuen stasjon
* Tettstader i Akershus

## Kjelder
* SSB: «Tettsteder og sentrumssoner. 1. januar 2005. Oslo og Akershus»
Frogner i Sørum

**Frogner** er ein tettstad i Lillestrøm kommune i Akershus. Staden har .

Her ligg Frogner gamle kyrkje, Frogner nye kyrkje og Frogner stasjon på Hovudbanen.

## Sjå òg
* Tettstader i Akershus

## Kjelder

* SSB: «Tettsteder og sentrumssoner. 1. januar 2005. Oslo og Akershus»

## Bakgrunnsstoff
* Eldre fotografi frå Frogner på nettstaden til Nasjonalbiblioteket
Lindeberg i Lillestrøm

**Lindeberg** er ein tettstad i Sørum i Lillestrøm kommune i Akershus. Staden har . 
Hovudbanen og Gardermobanen går gjennom Lindeberg, men staden har berre stasjon på Hovudbanen. Europaveg 6 går nordvest for Lindeberg. Frå Lindeberg er det tre kilometers køyring til Frogner og 16 km til Sørumsand.

## Sjå òg
* Lindeberg jarnbanestasjon
* Tettstader i Akershus

## Kjelder

* SSB: «Tettsteder og sentrumssoner. 1. januar 2005. Oslo og Akershus»
Emma Tallulah Behn

**Emma Tallulah Behn** () er den tredje dottera til prinsesse Märtha Louise og mannen hennar, Ari Behn. Emma Tallulah Behn er det femte barnebarnet til Kong Harald og Dronning Sonja og nummer sju i arvefølgja til den norske trona.
Jamvekt

**Jamvekt** (svensk ) er eit omgrep i norsk dialektologi som dels vert brukt til å forklare ei språkhistorisk endring som har resultert i kløyvd infinitiv, dels til å dele inn dei norske dialektane. I dag er det dialektane på Austlandet og i Trøndelag og ein del svenske innlandsbygder som har spor av jamvekt.

*Jamvektslova* seier noko om korleis uttalen av orda har forandra seg frå norrønt og fram til moderne norsk.
* *Jamvektsord*, dvs. infinitiv med kort rotstaving i norrønt, har ikkje fått nokon reduksjon av endingsvokalen. Ei kort rotstaving har både kort vokal og kort konsonant. Her er den norrøne infinitivsendinga *-a* i f.eks. (å) *bera* halde på slik at det i dialektane med jamvekt heiter *å bera, å bæra, å bærra, å bårrå* e.l. I nokon dialektar finst i tillegg jamning av overvektsord.
* *Overvektsord*, dvs. infinitiv med lang rotstaving i norrønt, har fått reduksjon av endingsvokalen. Ei lang rotstaving består av ein lang vokal og/eller lang konsonant. Her er den norrøne infinitivsendinga *-a* i f.eks. (å) *kasta* vorte redusert til anten ein -e i *kaste* (på Austlandet) eller falle heilt bort i *kast* (i Trøndelag).

Jamvektregelen har verka frå Langesundsfjorden i Telemark og Bykle i Setesdal nordover aust for Langfjella til litt nord for Molde, i Trøndelag og på indre Nord-Helgeland.

## Kjelder
* 
* 
*
Blaker

**Blaker** er ein tettstad i Sørum i Lillestrøm kommune i Akershus. Staden har  og ligg ved Glomma, seks kilometers køyring frå Sørumsand.

Her ligg Blaker kyrkje frå 1881.

## Sjå òg
* Blaker skanse
* Tettstader i Akershus

## Kjelder

* SSB: «Tettsteder og sentrumssoner. 1. januar 2005. Oslo og Akershus»
Hemnes i Aurskog-Høland

**Hemnes** er ein tettstad i Aurskog-Høland kommune i Akershus. Staden har  og ligg ved Bråtevannet, aust for Øgderen. 
Hemnes ligg 24 kilometers køyring sørom kommunesenteret Bjørkelangen.

Her ligg Bråte barne- og ungdomsskole og Søndre Høland kyrkje. Staden har daglegvarebutikk og bensinstasjon.

## Sjå òg
* Tettstader i Akershus

## Kjelder

* Om Hemnes på nettstaden til Aurskog-Høland kommune 
* SSB: «Tettsteder og sentrumssoner. 1. januar 2005. Oslo og Akershus»
Fosser

**Fosser** er ein tettbygd stad i Aurskog-Høland kommune i Akershus. Staden er eit bustadområde midt i kommunen. Det er ein daglegvarebutikk der. Fosser ligg ti kilometers køyring sørom Bjørkelangen, ved Fossesjøen.

Fosser var tidlegare definert som eiga tettstad, men frå 1. januar 2013 slo Statistisk sentralbyrå det saman med tettstaden Løken.

## Sjå òg
* Tettstader i Akershus

## Kjelder

* Om Fosser på nettstaden til Aurskog-Høland kommune 
* SSB: «Tettsteder og sentrumssoner. 1. januar 2005. Oslo og Akershus»
Torget i Nesodden

**Torget** er ein tettstad i Nesodden kommune i Akershus. Staden har  og ligg aust på Nesoddlandet, vel 6 km sørom Nesoddtangen.

Mellomalderkyrkja Nesodden kyrkje ligg her.

## Sjå òg
* Tettstader i Akershus

## Kjelder
* SSB: «Tettsteder og sentrumssoner. 1. januar 2005. Oslo og Akershus»
Fagerstrand

**Fagerstrand** er ein tettstad heilt sør i Nesodden kommune i Akershus, på vestsida av Nesoddlandet, ned mot Oslofjorden. Staden har . Det er vel 16 kilometers køyring nordover frå Fagerstrand til Nesoddtangen.

På Fagerstrand ligg Bakkeløkka ungdomsskole og barneskulen Myklerud skole.

Norsk Brændselolje, som var skipa som aksjeselskap i Oslo i mai 1920, hadde frå 1922 hovudtankanlegget sitt på Fagerstrand. Frå dette tankanlegget vart det selt bensin, fyringsolje (brenselolje), dieselolje og solarolje. Etter andre verdenskrigen vart Norsk Brændselolje A/S distributør av produkta til British Petroleum (BP) i Noreg, som i samband med dette overtok femti prosent av aksjane i Norsk Brændselolje A/S. Heile selskapet vart i 1976 overteke av Statoil, som omorganiserte det. Oljelageret på Fagerstrand og den tilhøyrande smøreoljefabrikken er framleis i drift.

## Sjå òg
* Tettstader i Akershus

## Kjelder

* SSB: «Tettsteder og sentrumssoner. 1. januar 2005. Oslo og Akershus»

## Bakgrunnsstoff
* Eldre fotografi frå Fagerstrand på nettstaden til Nasjonalbiblioteket
Skoger

**Skoger** er ein bydel i  Drammen i Buskerud. Bydelen hadde  innbyggjarar i 2016. Skoger var tidlegare definert som tettstad, men frå 1. januar 2013 slo Statistisk sentralbyrå det saman med tettstaden Drammen.

Skoger var tidlegare ein sjølvstendig kommune oppretta i samband med innføringa av det kommunale sjølvstyret i 1837. Kommunen vart slått saman med Drammen til nye Drammen kommune i 1964.

## Kjelder

* SSB: «Tettsteder og sentrumssoner. 1. januar 2005. Buskerud»

## Bakgrunnsstoff
All My Loving

«**All My Loving**» er ein song av The Beatles, skrive av Paul McCartney, men tilskrive Lennon/McCartney, frå albumet deira *[[With the Beatles]]* frå 1963.

Det var ein av få gonger der McCartney skreiv teksten før musikken og vart skrive ned som eit dikt medan han barberte seg. McCartney såg han først som ein country-song og musikken vart skrive bak scenen på eit piano då The Beatles turnerte med Roy Orbison og George Harrison la på Nashville-aktig gitarsolo på innspelinga. «All My Loving» fekk god kritikk og vart mykje spelt på radio. Songen vart spelt som opningsnummer på den kjende debutframføringa deira på amerikansk fjernsyn på *[[The Ed Sullivan Show]]* den 9. februar 1964.

The Beatles spelte inn songen 30. juli 1963 i løpet av 11 forsøk med tre overdubbingar. Versjonen som vart gjeve ut er forsøk 14 lagt oppå forsøk 11. Songen vart gjeve ut på singel i Skandinavia og gjekk heilt til topps i Finland. I Noreg stoppa singelen på andreplass, bak Wenche Myhre og «La meg være ung», og låg inne på Topp 10 i 14 veker.

## Andre utgåver

Songen har vorte spelt av mellom anna Helloween, Me First and the Gimme Gimmes, Los Manolos og Herb Alpert & the Tijuana Brass

Ein heavy metal-versjon av songen vart spelt inn av Beatallica som «...And Justice For All My Loving».

## Medverkande
* Paul McCartney &ndash; bass, solovokal 
* John Lennon &ndash; rytmegitar, harmonivokal
* George Harrison &ndash; sologitar, harmonivokal
* Ringo Starr &ndash; trommer.

## Salslister

## Kjelder

* *Denne artikkelen bygger på «[[:en:All My Loving|All My Loving]]» frå , den 3. oktober 2008.* 
** * oppgav desse kjeldene:*

## Bakgrunnsstoff
*
Don’t Bother Me

«**Don’t Bother Me**» er den første songen skrive av George Harrison. Han vart gjeve ut på albumet *[[With the Beatles]]* av The Beatles i 1963. 

Harrison skreiv songen medan han låg sjuk på eit hotellrom i Bournemouth i England, der Beatles spelte nokre konsertar sommaren 1963. Harrison har sjølv aldri tykt så mykje som songen og såg på songen som eit eksperiment for å sjå om han kunne skrive ein song. 

Den mørke stemninga og ulukkelege teksten, «So go away, leave me alone, don’t bother me», var uvanleg for The Beatles på denne tida, men skulle kome til å verte karakteristisk for Harrison. Songen er stort sett i moll og har eit tjukt lydbilete med doble vokalspor, gitarar med mykje klang og livlege trommer. Rytmen er ein latinsk rytme med ein *[[stop-time]]*-struktur. 

## Medverkande
* George Harrison — sologitar, vokal 
* John Lennon — rytmegitar, tamburin
* Paul McCartney — bass, claves
* Ringo Starr — trommer, bongotrommer
*George Martin &ndash; plateprodusent
*Norman Smith &ndash; lydteknikar
:Personell per Ian MacDonald

## Kjelder

* *Denne artikkelen bygger på «[[:en:|en:]]» frå , den 3. oktober 2008.* 
** * oppgav desse kjeldene:*
*** Harrison, George (1980). *I Me Mine*. Simon og Schuster. ISBN 0-671-42787-3.
*** MacDonald, Ian (1995). *Revolution In the Head: The Beatles' Records og the Sixties*. Vintage. ISBN 0-7126-6697-4.


## Bakgrunnsstoff
* Alan W. Pollack sine kommentarar om «Don’t Bother Me»
* Ian Hammond sin analyse
TVNorge HD

**TVNorge HD** er ein norsk fjernsynskanal som sender i HD-kvalitet. Kanalen, som starta sendingane sine den 3. oktober 2008, er den første norskdrivne HD-kanalen og er eit samarbeid mellom TVNorge og Canal Digital. TVNorge HD har same sendeskjemaet som moderkanalen, med samtlege sendingar i HD. Først ut var den Golden Globe og Emmy-nominerte fjernsynsserien Rome. Norske produksjonar følgde etter i 2009.

## Bakgrunnsstoff
* TVNORGE i HD artikkel hjå tvnorge.no
Paleolimnologi

**Paleolimnologi** er studiet av innsjøar sin historie, korleis dei utviklar seg over tid og kva informasjon dei kan gje om miljøet rundt seg. Faget er ein del av paleoøkologien, og nyttar fysiske, kjemiske, geologiske og biologiske data til å rekonstruera historia til særskilde sjøar og områda rundt.

Mykje av paleolimnologien dreier seg om å analysera sediment frå botnen. Som regel tek ein såkalla kjerneprøver som ein kikar nærare på i etterkant. I desse finst det pollen, avfallsprodukt frå levande organismar og fossile plantar og dyr.
Hvittingfoss

**Hvittingfoss** er ein tettstad i Kongsberg kommune i Buskerud. Staden har  og ligg ved Numedalslågen, lengst søraust i kommunen.

Tuft kyrkje ligg utanfor Hvittingfoss.

## Sjå òg
* Tettstader i Buskerud

## Kjelder
* SSB: «Tettsteder og sentrumssoner. 1. januar 2005. Buskerud»

## Bakgrunnsstoff
* Eldre fototgrafi frå Hvittingfoss på nettstaden til Nasjonalbiblioteket
Åsbygda

**Åsbygda** er ein tettbygd stad på grensa mellom Ringerike kommune og Jevnaker kommune i Akershus fylke. Det meste av tettstaden ligg i Ringerike kommune. 

## Sjå òg
* Tettstader i Buskerud

## Kjelder
* SSB: «Tettsteder og sentrumssoner. 1. januar 2005. Buskerud»
Kroksund

**Kroksund** er ein tettstad i Hole kommune i Buskerud. Staden har  og ligg ved Kroksundet mellom Steinsfjorden og resten av Tyrifjorden, like overfor Sundvollen. 

Europaveg 16 kryssar sundet mellom Sundvollen og Kroksund via Kroksund bru over Sundøya og Slettøya og vegfyllingar på kvar side.

## Sjå òg
* Tettstader i Buskerud

## Kjelder
* SSB: «Tettsteder og sentrumssoner. 1. januar 2005. Buskerud»
Ole Nærlieie

**Ole Nærlieie** () var ein norsk spelemann frå Flesberg i Numedal. 

Han voks opp  på husmannsplassen Lanerud under Nærli gard ved elva Lona i Lyngdal. Han heitte først Ole Knutsen, men tok namnet Nærlieie då han flytta frå garden.

Nærlieie flytte til Kongsberg alt i 1910, og budde det meste av livet sitt der. Her hadde han arbeid som brannkonstabel. Han hadde spelet sitt frå mellom andre Narve Hytta, Ole Haugan og Gullik Sandbek.

I si tid var han mykje nytta som dansespelemann, og vidgjeten som ei god kjelde. Han spela mykje i festleg lag både i Flesberg og i Numedalslaget i Oslo. Han var og aktiv i Bondeungdomslaget på Kongsberg.

Han hadde spela mykje med Ole Hakkelberg frå Svene, og desse spela og saman i NRK i 1932. Elles var Ole Nærlieie smålåten og spela lite på kappleik eller i radio elles. Olav K. Bratås, Hellik Juveli og Leif Aasane førte spelet hans vidare i Numedal.

Ole Nærlieie sat og inne med ei rekkje runddans-slåttar, mange av dei etter Ole Haugan.
Hillestad

**Hillestad** er ein tettbygd stad i Kongsberg kommune i Buskerud. Staden vart definert av Statistisk sentralbyrå som tettstad fram til 1. januar 2016.

## Sjå òg
* Tettstader i Buskerud

## Kjelder

* SSB: «Tettsteder og sentrumssoner. 1. januar 2005. Buskerud»
Francis Danby

**Francis Danby** () var ein britisk kunstnar fødd på Irland. Han høyrde til og var særs viktig i retninga kjend som Bristol School. Danby måla særleg landskap, gjerne svært dramatiske, og mange med bibelske motiv.

Danby var fødd nær Wexford sør på Irland. Familien hans flytta til Dublin etter at faren døydde i 1807. Francis Danby lærte å måla ved Royal Dublin Society og av den unge målaren James Arthur O'Connor. Saman med O'Connor og ein annan kunstnar, George Petrie, drog han til London i 1813. Etter dette, og fram til 1824, budde Danby i Bristol, der han gifta seg.

For *The Upas Tree* (1820) og *The Delivery of the Israelites* (1825) blei Danby veld inn i Royal Academy of Arts, og slo seg etter dette ned i London. Danby vitja Noreg i 1825, og laga mykje seinare måleri med motiv herfrå.

Danby hadde økonomiske og ekteskapelege problem som toppa seg i 1829, då han samtidig blei forbigått som fullverdig medlem av Royal Academy til fordel for John Constable. Ein skandale som enda med at kona forlet han gjorde at Danby drog utanlands. Han budde ei tid i Paris før han slo seg ned ved Genfersjøen i Sveits. 

Rundt 1840 drog Francis Danby tilbake til England ettersom sønene James og Thomas, som begge skulle bli kunstnarar, hadde vakse opp. Danby slo gjennom på nytt med verk som *The Deluge*, *The Golden Age* og *The Evening Gun*. Han busette seg i Exmouth i Devon, der han døydde i 1861.

I ettertid er Francis Danby i stor glad blitt gløymd av den britiske kunstverda, og mange av verka hans er gått tapt.

## Kjelder

* *Denne artikkelen bygger på «[[:en:Francis Danby|Francis Danby]]» frå , den 4. oktober 2008.* 
 
* Francis Danby ved visual-arts-cork.com
* *[[Concise Dictionary of National Biography]]*, Oxford University Press, 1992
* Allen Staley: Review: Francis Danby, *The Burlington Magazine*, 1975 

## Bakgrunnsstoff
Kjenner

**Kjenner** var Statistisk sentralbyrå sitt namn for ein tettstad på Lierskogen i Lier kommune i Buskerud. Frå 1. januar 2013 er tettstaden ein del av tettstaden Oslo. 

Staden ligg på begge sider av Europaveg 18, åtte kilometers køyring austom Asker sentrum, og ni kilometers køyring frå kommunesenteret Lierbyen.

## Sjå òg
* Tettstader i Buskerud

## Kjelder

* SSB: «Tettsteder og sentrumssoner. 1. januar 2005. Buskerud»
Åros

**Åros** er ein busetnad i Asker kommune i Buskerud i Akershus fylke. Staden ligg på vestsida av Oslofjorden, ved utlaupet til Åroselva (Grodalselva) som han har fått namn etter. Åros ligg kring fire mils køyring sørover frå Oslo. 

I 2019 hadde Åros 2 086 innbyggjarar. Frå og med 2021 har Statistisk sentralbyrå rekna Åros som del av tettstaden Sætre.

## Sjå òg
* Tettstader i Buskerud

## Kjelder

* SSB: «Tettsteder og sentrumssoner. 1. januar 2005. Buskerud»

## Bakgrunnsstoff
* Eldre fotografi frå Åros på nettstadent til Nasjonalbiblioteket
Klokkarstua

**Klokkarstua** er ein tettstad i Hurum i Asker kommune i Akershus fylke. Tettstaden har , og ligg tre km austom Verket, på vestsida av Hurumlandet. 

## Folk frå Klokkarstua
*Iver Fossum, fotballspelar på det norske landslaget

## Sjå òg
* Tettstader i Buskerud

## Kjelder
* SSB: «Tettsteder og sentrumssoner. 1. januar 2005. Buskerud»
Vesle Kari Rud

«**Vesle Kari Rud»** eller «**Gaute Navarsgard»** er ein springar knytt til segna om Fanteladda. Kari Rud er eit anna namn på jenta i segna. Slåtten Vesle Kari Rud høyrer elles til ein annan slåttekrins, og kan handsamast for seg. Nokre av formene er skøytt saman med tak frå variantar av springaren «Asle Myro», til dømes «Helge Treisk» frå Jondalen. 

Gaute Navarsgard var ein framifrå reinskyttar frå Møsstrond, som og hadde ord på seg for å drive med svartekunst. Stevet hans går slik:

:Gaute Navarsgard
:Det var snåle kar
:Han skaut firogtjuge reinar på ein dag

:Leiulv Kåveson
:det var meir til mann
:Han skaut alle dei som ikkje Gaute fann.

Segna fortel at Leiulv stakk av med ei jente Gaute skulle hatt.

### Variantgruppa

Slåttekrinsen har fått katalognummer 505 i hardingfeleverket. Variantar av slåtten finst i Valdres, Krødsherad, Numedal, Hallingdal og Telemark. I Telemark har slåtten vore mest nytta i Bø og Hovin. springar nr 177, Kari Rud, er og knytt til gruppa:

* nr 177: *Kari Rud*, etter spelemannen Andreas Hauge, Nord-Aurdal. Nedskrift Arne Bjørndal 1947 (B 2209). Hauge hadde slåtten etter mora som tralla han, og ho hadde han frå ein husmann, Vestrebø i Nord-Aurdal. Denne forma går på nedstilt bass, motsett dei andre formene, som er på oppstilt.

nr. 505:

* a: *[[Kjørstad-drepen]]*, etter Olav Moe, Nord-Aurdal. Nedskrift Sven Nyhus 1976 etter opptak. Slåtten finst og etter Torleiv Bolstad og Herbrand Hagen. Namnet på slåtten er knytt til eit slagsmål under eit bryllaup på garden Øvre Dale i 1823. 

* b: *Vesle Kari Rud*, etter Johan Kleven, Krødsherad. Nedskrift Truls Ørpen 1921 (Ø 52). Kleven hadde slåtten etter faren Gamle-Kleven. Denne forma er og nytta i Hallingdal.

* c: *Gamle Kari Rud*, etter Knut Sønåsen, Lyngdal i Numedal. Nedskrift Sven Nyhus 1976.

* d: *Morslåtten*, etter Gaute Buen, Jondalen i Buskerud. Nedskrift Arne Bjørndal 1932 (B 97). Buen lærde slåtten av Gullik K. Rua frå Jondalen, som døydde i 1900, vel 70 år gamal. 

* e: *Gaute Navarsgard*, etter Halvor Borgen, Bø i Telemark. Nedskrift Eivind Groven 1922 (G 613). Groven skreiv ned slåtten etter ei grammofonplate. 

* f: *[[Tinnesand]]*, etter Olav Flåto, Hovin. Nedskrift Eivind Groven 1960 etter opptak i NRK (G 1170, NRK magn. 1768). Tinnesand er eit eldre namn på Notodden.

* g: *Gaute Navarsgard*, etter Torkjell Haugerud, Bø i Telemark. Nedskrift Eivind Groven 1961 etter opptak (G 1364, NRK magn. 2577).

Supplementsform:

* nr 584: *Kari Rud*, etter Magne Myhren, Hol. Nedskrift Sven Nyhus 1978. Slåtten er etter Aslak Sandestølen og Kristian Øvrevollseie.
Lennon/McCartney

**Lennon/McCartney** er namnet som ofte vert nytta om kompaniskapet til John Lennon og Paul McCartney og er eit av dei mest kjende og mest suksessrike musikalske samarbeida gjennom tidene. Dei to vart tidlege einige om ein avtale der dei delte krediteringa på alle songane dei skreiv, sjølv på dei songane som dei hadde skrive kvar for seg. Desse songane utgjer det meste av katalogen til The Beatles. 

Lennon, med kynisme og ein hang til sjølvgransking, og McCartney, med meir optimistiske historier og eit øyre for melodi, kompletterte kvarandre. Lennon og McCartney danna eit kritikarrost og kommersielt suksessrik kompaniskap med songane dei skreiv. 

## Sjå òg
*Songar skrivne av Lennon-McCartney

## Kjelder

* *Denne artikkelen bygger på «[[:en:Lennon/McCartney|Lennon/McCartney]]» frå , den 4. oktober 2008.* 
*** oppgav desse kjeldene:*
Please Mr. Postman

«**Please Mr. Postman**» var debutsingelen til The Marvelettes for Tamla (Motown) og den første Motown-songen som nådde førsteplassen på Billboard Hot 100-lista i USA. Singelen klarte dette seint i 1961. Songen vart igjen ein hit i 1975 og nådde toppen av same liste, denne gongen med The Carpenters, .

Tidleg i 1961 prøvespelte The Marvelettes (då kalla «The Marvels») for Berry Gordy og Tamla/Motown. Marvels-medlem Georgia Dobbins trong ein original song for prøvespelinga og fekk ein bluessong av venen William Garrett, som ho så omarbeidde for gruppa. Dobbins forlet gruppa etter prøvespelinga og vart erstatta. Gordy signerte ein kontrakt med gruppa og leigde inn «Brianbert»&mdash;Brian Holland og Robert Bateman&mdash;for å skrive om songen ein gong til. Freddie Gorman var òg involvert i omskrivinga. 

Songen vart spelt inn med The Funk Brothers som backingband, inkludert Marvin Gaye på trommer. 

«Please Mr. Postman» har vorte spelt mange gonger av andre band, mellom anna The Beatles på albumet deira *[[With the Beatles]]* frå 1963. Her er han sunge av John Lennon. Seinare vart songen ein hitt for The Carpenters, som igjen førte songen til toppen av singellista i USA tidleg i 1975. 

## Kjelder

* *Denne artikkelen bygger på «[[:en:Please Mr. Postman|Please Mr. Postman]]» frå , den 4. oktober 2008.*
I Wanna Be Your Man

«**I Wanna Be Your Man**» er ein song skrive av John Lennon og Paul McCartney, og først spelt inn av The Rolling Stones og seinare av The Beatles.

Beatles sin versjon vart sungen av Ringo Starr og kom ut på albumet *[[With the Beatles]]* i 1963. The Rolling Stones sin versjon var ein tidleg hitsingel for dei, og var ei særs blues-aktig utgåve med Brian Jones på slidegitar og Bill Wyman på drivande bass. Det var òg ein av dei få Stones-songane som hadde Jones på korvokal. I USA vart songen seinare gjeve ut som B-sida til «Not Fade Away» den 6. mars 1964.

I følgje forskjellige kjelder møtte anten the Rolling Stones sin manager og produsent, Andrew Loog Oldham, eller the Rolling Stones sjølv på Lennon og McCartney på gata. Dei fekk vite at Rolling Stones var i beit for ein singel og drog tilbake til øvingslokalet der dei øvde og skriv ferdig «I Wanna Be Your Man», som dei alt hadde skrive versa til, medan Rolling Stones imponert stod ved sida av og såg på.

## Medverkande på Beatles-utgåva
* John Lennon – rytmegitar, harmonivokal
* Paul McCartney – bass, harmonivokal
* George Harrison – sologitar
* Ringo Starr – trommer, maracas og solovokal
* George Martin – Hammondorgel

## Medverkande på Rolling Stones-utgåva
The Rolling Stones si utgåve kom ikkje ut på eit studioalbum. Han kom først som singel, men vart gjeve ut på samlealbuma *Around and Around* i 1964 og *[[Singles Collection: The London Years]]* i 1989. 
* Mick Jagger – solovokal
* Brian Jones – slidegitar, korvokal
* Keith Richards – rytmegitar
* Bill Wyman – bass
* Charlie Watts – trommer

## Kjelder

* *Denne artikkelen bygger på «[[:en:I Wanna Be Your Man|I Wanna Be Your Man]]» frå , den 4. oktober 2008.* 
*** oppgav desse kjeldene:*
Money (That’s What I Want)

«**Money (That’s What I Want)**» er ein hitsingel frå 1959 av Barrett Strong for Tamla, ein del av Motown. Songen vart skrive av grunnleggjaren av Tamla, Berry Gordy, og Janie Bradford 

Singelen vart den første hitsingelen for Motown og han nådde andreplass på den amerikanske R&B-lista og 23. plass på poplista. 

Songen har vorte spelt av ei rekkje andre artistar som Buddy Guy, The Beatles, John Lennon som soloartist, Dave Matthews Band, The Kingsmen (16. plass på den amerikanske pop-lista), The Rolling Stones, Led Zeppelin, The Doors, Pearl Jam, Jerry Lee Lewis, The Flying Lizards, Shonen Knife, Scissor Sisters, Secret Machines, The Sonics, The Smashing Pumpkins, Hanson, Cheap Trick, Josie and the Pussycats, Great White, RC Succession, The Blues Brothers, The Avengers, The Supremes, Jr. Walker & the All Stars, The Miracles, Etta James & Jimmy Barnes, Boyz II Men og John Lee Hooker.

Musikkmagasinet *[[Rolling Stone]]* plasserte songen på 294. plass over dei 500 største songane gjennom tidene. 

## Kjelder

* *Denne artikkelen bygger på «[[:en:Money (That's What I Want)|Money (That's What I Want)]]» frå , den 4. oktober 2008.*
Kulehop

**Kulehopar** er kuleforma samlingar av stjerner. Dei kan innehalda millionvis av stjerner og òg ofte nokre av dei eldste stjernene i universet. Det var før trudd at alle stjernene i ein kulehop var av same alder, men seinare studier har vist at i alle fall kulehopen NGC 2808 har tre generasjonar av stjerner, og at òg kulehopen Omega Centauri har fleire generasjonar stjerner. Desse kan likevel vera rester etter dverggalaksar som har blitt slukt av Mjølkevegen.

I Mjølkevegen finst det over 200 kulehopar.

## Sjå òg

* blå etternølar

## Kjelder
Discovery Channel

**Discovery Channel** er ein fjernsynskanal som først og fremst sender populærvitskaplege underhaldningsprogram. Kanalen tilhøyrer Discovery Communications Inc. og er hovudkanalen i eit nettverk av vitskaps- og naturkanalar.

## Distribusjon
Discovery Channel sender i lokale versjonar over heile verda med sine eigne sendeskjema. Ei europeisk utgåve starta i 1989, men har sidan forgreina seg i nasjonale utgåver. I Noreg er kanalen tilgjengeleg hjå Canal Digital og hjå RiksTV. 

## Bakgrunnsstoff

*
Albumet A Hard Day’s Night

***A Hard Day’s Night*** er det tredje albumet til The Beatles, gjeve ut 10. juli 1964 som filmmusikken til den første filmen deira med same namn. Albumet kom ut 26. juni 1964 i USA med litt anna innhald. 

Albumet er det første til The Beatles der alle songane er originale, og det einaste albumet der alle songane er skrivne av Lennon/McCartney. Albumet inneheld nokre av dei mest kjende songane deira, som tittelsongen (med den særeigne opningsakkorden ein umiddelbart kjenner att) og «Can’t Buy Me Love» som begge vart store hittar på begge sider av Atlanteren. Albumet og filmen viser det klassiske bilete av The Beatles sidan det vart gjeve ut på høgda av Beatlemania.

Side ein av LPen inneheld songar som vart nytta i filmen, medan side to inneheld songar som vart skrive for, men som ikkje var med, i filmen. Dette er òg det første Beatles-albumet som vart spelt inn med firesporsopptakar, som gav gode stereomiksar. 

I 2000 plasserte musikkmagasinet Q albumet på femteplass over dei 100 største britiske albuma gjennom tidene. Musikkmagasinet Rolling Stone plasserte albumet på 308. plass over dei 500 største albuma gjennom tidene.

26. februar 1987 vart *A Hard Day's Night* offisielt gjeve ut på CD i mono. Albumet er enno ikkje gjeve ut i stereo på CD, men fleire av songane finst i stereo på samleplater.

## Innhald

## Amerikansk utgåve
Den amerikanske utgåva av albumet vart gjeve ut 26. juni 194 av United Artists Records og inneheld sju songar frå filmen, «A Hard Day’s Night», «Tell Me Why», «I’m Happy Just to Dance With You», «I Should Have Known Better», «If I Fell», «And I Love Her» og «Can’t Buy Me Love». Her finst òg «I’ll Cry Instead», som vart skrive for filmen, men i siste liten ikkje nytta likevel. Den amerikanske utgåva inneheld òg fire easy listening-aktige instrumentale versjonar av Lennon/McCartney-songar av George Martin: «I Should Have Known Better», «And I Love Her», «Ringo’s Theme (This Boy)» og «A Hard Day’s Night». Albumet gjekk til topps på Billboard si albumliste, der han låg i heile 14 veker, det lengste dette året.

Den amerikanske utgåva er enno ikkje gjeve ut på CD offisielt. 

## Medverkande
* John Lennon: solo, harmoni og korvokal; rytmegitar og akustisk gitar; munnspel; sologitar på «You Can’t Do That»; piano på «Things We Said Today» og tamburin.
* Paul McCartney: solo, harmoni og korvokal; bassgitar og piano.
* George Harrison: sologitar (6- and 12-strengar); akustisk og spansk gitar; korvokal; solovokal på «I'm Happy Just To Dance With You»; harmonivokal på «Things We Said Today» og claves på «And I Love Her».
* Ringo Starr: Trommer, kubjølle, maracas og tamburin
* George Martin: piano

## Salslister og salstrofé

### Salslister

### Salstrofé

## Bakgrunnsstoff
* Beatles kommenterer kvar song
* Innspelingsinformasjon 

## Kjelder

* *Denne artikkelen bygger på «[[:en:A Hard Day's Night (album)|A Hard Day's Night (album)]]» frå , den 4. oktober 2008.* 
** * oppgav desse kjeldene: *
Samenes Landsforbund

**Samenes Landsforbund** (SLF) er ein organisasjon for samar i Noreg, skipa i 1979, etter Altaaksjonen, som ei motvekt til Norske Samers Riksforbund og Norske Reindriftsamers Landsforbund. 

Organisasjonen har hatt størst tilslutnad frå sjøsamar. Han har arbeidd for økonomisk utvikling i sjøsamiske område og for samarbeid med sentrale og lokale styresmakter. SL var motstandar av etableringa av Sametinget og har ikkje støtta kampen dei andre samiske organisasjonane har ført for historiske samiske rettar. 

Hans J. Eriksen, som i mange år var leiar i SLF, representerte deretter Frp på fylkestinget i Finnmark, og er no representant for Frp på Sametinget.

I 2010 er SLF i praksis nedlagt og har ingen funksjon som organisasjon..

## Kjelder:
* Berge Furre i *Norsk historie* band V, Det Norske Samlaget 2000 ISBN 82-521-5549-9
* Eva Josefsen: Samene og de samiske organsisajonene (PDF)
Regjeringa Hornsrud

**Regjeringa Hornsrud** var ei norsk regjering som styrte frå 28. januar til 15. februar 1928. Regjeringa vart leia av Christopher Hornsrud frå Det norske Arbeidarpartiet. 

Arbeidarpartiet hadde stor framgang ved stortingsvalet 1927. Regjeringa Lykke søkte avskil 13. januar 1928, og tilrådde Kong Haakon VII å be Bondepartiet sin Johan E. Mellbye forsøke å få danna regjering. Dette forsøket stranda på motvilje frå Venstre. Kongen tok så kontakt med presidentskapen i Stortinget. Kongen fekk der motstridande råd, men visepresident Chr. Hornsrud meinte at Kongen burde vende seg til partiet som hadde vunne valet. Dette rådet tok Kongen til følgje - og dette vart han deretter kraftig kritisert frå borgarleg side. Arbeidarpartiet vedtok å ta på seg oppdraget, og bad Johan Nygaardsvold danne regjering. Men han nekta plent å ta på seg oppdraget som statsminister. 

Det vart dermed Chr. Hornsrud som tok på seg oppdraget og danna regjering. I Arbeidarpartiet var det stor skepsis til å danne regjering, og svært mange ynskte ikkje å gå i fotspora til dei danske, svenske, finske og britiske sosialdemokratane, som hadde blitt med i koalisjonsregjeringar eller danna mindretalsregjeringar og styrt innanfor dei rammene som fleirtalet i nasjonalforsamlinga tillét - såkalla ministersosialisme.

Det vart dermed skrive ei regjeringsfråsegn som sa at regjeringa ville la seg leie av arbeidarklassen og interessene til heile det arbeidande folket, og at ho emna på å lette og førebu overgangen til eit sosialistisk samfunn. 

Regjeringa vart i utgangspunktet møtt med stor skepsis, og det hadde vore uro i finansmarknaden etter det gode valet til Arbeidarpartiet. Dette gjekk over til panikk etter at Arbeidarpartiet avviste ei garantiordning for bankar som sjefen for Noregs bank, Nicolai Rygg, hadde lansert. Nikolai Rygg skal deretter på direkte spørsmål ha svart at det var nødvendig at regjeringa vart felt. Regjeringsfråsegna vart dermed møtt med eit mistillitsframlegg til regjeringa i Stortinget. Mistillitsframlegget fekk fleirtal, og regjeringa måtte gå av. Johan Ludwig Mowinckel danna så ei ny borgarleg regjering. 

Med berre 18 dagar er dette den norske regjeringa som har sete kortast tid.

## Regjeringsmedlemmer:
* Statsminister og finansminister: Christopher Hornsrud
* Utanriksminister: Edvard Bull
* Statsråd i Kyrkje- og undervisingsdepartementet: Olav M. K. Steinnes
* Statsråd Justisdepartementet: Cornelius Holmboe
* Statsråd Forsvarsdepartementet: Fredrik Monsen
* Statsråd Finansdepartementet: Christopher Hornsrud
* Statsråd Handelsdepartementet: Anton L. Alvestad
* Statsråd Arbeidsdepartementet: Magnus Nilssen
* Statsråd Landbruksdepartementet: Johan Nygaardsvold
* Statsråd Sosialdepartementet: Alfred Madsen

## Kjelder
* Regjeringa Hornsrud hos Regjeringen.no, vitja 15. januar 2010
* Berge Furre *Norsk historie 1914 – 2000* Det Norske Samlaget 1999 ISBN 82-521-5533-2
* Hans Olav Lahlum *Oscar Torp* Cappelen 2007 ISBN 978-82-02-23573-4